CELEX: 52021PC0834
Language: da
Date: 2021-12-22
Title: Forslag til RÅDETS AFGØRELSE om ophævelse på vegne af repræsentanterne for medlemsstaternes regeringer, forsamlet i Rådet, af Rådets afgørelse (EU) 2016/394 om afslutning af konsultationsproceduren med Republikken Burundi i henhold til artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater

EUROPA-KOMMISSIONEN
            Bruxelles, den 22.12.2021
            COM(2021) 834 final
            2021/0440(NLE)
            
            Forslag til
            RÅDETS AFGØRELSE
            om ophævelse på vegne af repræsentanterne for medlemsstaternes regeringer, forsamlet i Rådet, af Rådets afgørelse (EU) 2016/394 om afslutning af konsultationsproceduren med Republikken Burundi i henhold til artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Efter forværringen af situationen i Burundi i tiden op til parlaments- og præsidentvalget i juni og juli 2015, fandt Den Europæiske Union, at Republikken Burundi ikke havde respekteret væsentlige elementer i artikel 9 i AVS-EU-partnerskabsaftalen
                     1
                   med hensyn til menneskerettigheder, demokrati og retsstaten. 
               
               
                  Efter konsultationerne, der fandt sted den 8. december 2015 i Bruxelles, jf. artikel 96 i AVS-EU-partnerskabsaftalen, noterede Den Europæiske Union sig svarene fra Burundis regering og dens tilsagn om at give uddybende oplysninger om de rejste spørgsmål og fremskynde visse retlige procedurer. Den Europæiske Union fandt alligevel ikke, at de anførte holdninger gjorde det muligt overordnet at udbedre mangler vedrørende væsentlige elementer i dets partnerskab med Republikken Burundi. Disse holdninger gjorde det heller ikke muligt på tilfredsstillende vis at imødegå de afgørelser, der blev truffet af Den Afrikanske Unions Freds- og Sikkerhedsråd den 17. oktober og den 13. november 2015, især om nødvendigheden af en hurtig gennemførelse af en ligefrem og åben dialog på grundlag af respekten for Arushaaftalen.
               
               
                  Den 13. november 2015 blev konsultationerne afsluttet ved Rådets afgørelse 2016/394, og der blev truffet passende foranstaltninger som anført i bilaget til nævnte afgørelse
                     2
                  . Disse foranstaltninger omfattede suspendering af finansiel støtte eller udbetaling af midler (herunder budgetstøtte) til direkte fordel for administrationen eller institutioner i Burundi. 
               
            
            
               Siden den fredelige politiske overgang i 2020, der førte til valget af præsident Ndayishimiye og udpegelsen af en ny regering, har EU observeret et positivt momentum, som blev demonstreret ved:
            
            
               ·et konstruktivt samarbejde med Burundi i den politiske dialog, jf. artikel 8 i AVS-EU-partnerskabsaftalen 
            
            
               ·regeringens indsats til støtte for fred og stabilitet, foranstaltninger til styrkelse af god regeringsførelse og mediefriheden, erklæringer om menneskerettigheder, retsstaten og bekæmpelse af straffrihed 
            
            
               ·en aftale om en køreplan ("Feuille de route"), som indeholder tilsagn fra Burundis regering som reaktion på Rådets afgørelse 2016/394 inden for menneskerettigheder, retfærdighed og retsstaten, menings- og pressefrihed, god regeringsførelse, fred, sikkerhed og demokrati, erhvervsklima samt miljø og biodiversitet
            
            
               ·et stort antal flygtninge, der frivilligt vender tilbage til Burundi
            
            
               ·genoptagelsen af samarbejdet med det internationale samfund og med nabolandene. 
            
            
               
                  På baggrund af disse fremskridt og tilsagn gav missionscheferne i deres rapport af 19. maj 2021 udtryk for, at de relevante foranstaltninger i bilaget til Rådets afgørelse 2016/394 ikke længere var relevante, og de anbefalede derfor, at de burde ophæves. 
               
               
                  Ikke desto mindre bør følgende spørgsmål fortsat tages op inden for rammerne af den politiske dialog, der er etableret med Burundi i henhold til artikel 8 i AVS-EU-partnerskabsaftalen:
               
            
            
               ·forbedringer i forbindelse med regeringsførelsen, retsstaten, menneskerettighederne og erhvervsklimaet som nødvendigt grundlag for en bæredygtig udvikling 
            
            
               ·frigivelse af politiske fanger, tilbagevenden af medlemmer af oppositionen og civilsamfundet; det politiske rum skal åbnes og spændingerne mindskes med henblik på at opnå forsoning 
            
            
               ·fortsatte bestræbelser på at styrke mediefriheden
            
            
               ·reduktion af vilkårlige anholdelser, bedre kontrol med politisk tilknyttede voldelige grupper ("Imbonerakure") fra de relevante myndigheders side og forbedret ansvarlighed og gennemsigtighed i forbindelse med visse aktiviteter i den nationale efterretningstjeneste (SNR), reform af retsvæsenet og adskillelse af stat og parti
            
            
               ·respekt for civilsamfundets/NGO'ernes uafhængighed
            
         
         
            
               
                  Formålet med dette forslag er derfor at ophæve Rådets afgørelse 2016/394, hvilket vil resultere i ophævelsen af de relevante foranstaltninger, der blev fastlagt i konklusionerne til konsultationerne i henhold til artikel 96 i AVS-EU-partnerskabsaftalen. 
               
            
            
               •Sammenhæng med de gældende regler på samme område
            
            
               
                  Dette forslag er i overensstemmelse med de gældende regler på samme område, nemlig:
               
            
            
               ·Den nye europæiske konsensus om udvikling — "Vores verden, vores værdighed, vores fremtid" af 8. juni 2017
                  3
               
            
            
               ·En global strategi for Den Europæiske Unions udenrigs- og sikkerhedspolitik
            
            
               ·Fælles meddelelse til Europa-Parlamentet og Rådet "Frem mod en omfattende strategi for samarbejdet med Afrika" af 9. marts 2020
                  4
               
            
            
               ·EU-handlingsplanen om menneskerettigheder og demokrati 2020-2024
                  5
               
            
            
               ·EU's strategiske ramme for menneskerettigheder og demokrati, 2012
                  6
               
            
            
               ·EU's kønshandlingsplan III af 25. november 2020
                  7
               .
            
            
               
                  EU's samarbejdspolitik følger 2030-dagsordenen og verdensmålene for bæredygtig udvikling, Parisaftalen og Addis Abeba-handlingsplanen.
               
               
                  Forslaget vil gøre det muligt fuldt ud at gennemføre bestemmelserne deri, for så vidt som det vil gøre det muligt at samarbejde med Burundis regering under fortsat overvågning af problemer gennem den genindførte permanente politiske dialog.  
               
            
            
                •Sammenhæng med Unionens politik på andre områder
            
            
               
                  Forslaget er i overensstemmelse med Kommissionens prioriteter for perioden 2019-2024, for så vidt som de gælder for foranstaltninger udadtil: den grønne pagt, digital omstilling og datateknologier, alliancer for bæredygtig vækst og anstændige job, bedre forvaltning og styring af migration, migrationspartnerskaber og regeringsførelse, fred og sikkerhed. Det er også i overensstemmelse med den globale strategi for Den Europæiske Unions udenrigs- og sikkerhedspolitik fra 2016.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  På baggrund af den foreslåede foranstaltnings formål, indhold og kontekst er det materielle retsgrundlag artikel 3 i den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen, sammenholdt med punkt 3, andet afsnit, i bilaget til denne aftale (herefter "den interne aftale")
                     8
                  .
               
            
            
               •Valg af retsakt 
            
            
               
                  I henhold til artikel 3 i den interne aftale fastsætter Rådet, som handler i overensstemmelse med proceduren i bilaget, medlemsstaternes holdning til anvendelsen af artikel 96 i AVS-EF-aftalen for så vidt angår spørgsmål, der henhører under medlemsstaternes kompetence. I henhold til punkt 3 i bilaget til den interne aftale gælder disse foranstaltninger, indtil Rådet på forslag af Kommissionen, i forståelse med Unionens højtstående repræsentant for udenrigsanliggender og sikkerhedspolitik og med kvalificeret flertal i tilfælde af delvis suspension vedtager en afgørelse, som ændrer eller ophæver de tidligere trufne foranstaltninger. 
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
         
         
            
               
                  Ikke relevant
               
            
            
               •Høringer af interesserede parter
            
            
               
                  Dette forslag er blevet udarbejdet under hensyntagen til ovennævnte rapport fra EU's missionschefer i Burundi, som blev drøftet i Afrikagruppen (COAFR) den 25. maj 2021 og i Gruppen vedrørende Afrika, Caribien og Stillehavet (ACS-Gruppen) den 28. maj 2021. COAFR's delegerede anerkendte den positive udvikling og gav udtryk for, at de gik ind for at ophæve de relevante foranstaltninger, men understregede samtidig betydningen af fortsat at tilskynde Burundis regering til at gøre yderligere fremskridt på områderne menneskerettigheder, retsstaten og regeringsførelse. De delegerede i ACS-Gruppen udtrykte deres støtte til resultatet af COAFR-drøftelserne og understregede betydningen af at bevare en fordel gennem individuelle sanktioner for at fremme yderligere fremskridt.
               
            
            
               •Konsekvensanalyse
            
            
               
                  Det forventes, at ophævelsen af de relevante foranstaltninger vil opbygge tillid mellem EU og Burundi og normalisere forbindelserne, og den kan bidrage til at styrke de positive kræfter i Burundis magtstrukturer, muliggøre politisk dialog om følsomme emner, øge EU's indflydelse og styrke EU's position i Burundi i forhold til andre globale aktører. 
               
               
                  Ophævelsen af de relevante foranstaltninger vil gøre det muligt at udnytte den løftestangseffekt, som den flerårige vejledende programmering fra 2021-2027 giver, som et incitament til at stræbe efter forbedringer med hensyn til menneskerettigheder, retsstaten og regeringsførelse.  
               
            
            
               •Grundlæggende rettigheder
            
            
               Desuden vil restriktive foranstaltninger over for personer, enheder eller organer, der undergraver demokratiet eller hindrer forsøget på at finde en politisk løsning i Burundi, fortsætte i overensstemmelse med Rådets afgørelse 2015/1763
                  9
               .
            
            
               4.VIRKNINGER FOR BUDGETTET
            
            
               
                  Ingen virkninger for budgettet.
               
            
            
               5.ANDRE FORHOLD
            
            
               
                  Selv om der med dette forslag tages sigte på at ophæve de relevante foranstaltninger, der er opført på listen i bilaget til Rådets afgørelse 2016/394, er de restriktive foranstaltninger i henhold til Rådets afgørelse 2015/1763 fortsat gældende og vil blive taget op til fornyet overvejelse i de kommende måneder som fastsat i nævnte afgørelse. 
               
            
            
               COAFR's delegerede har opfordret til en drøftelse af fremtiden for FN's undersøgelseskommission om Burundi. Efter denne drøftelse besluttede FN's Menneskerettighedsråd på grundlag af en EU-ledet resolution
                  10
                at etablere et landespecifikt overvågningsmandat i form af en særlig rapportør om menneskerettighedssituationen i Burundi som opfølgning på undersøgelseskommissionens arbejde.
            
            
               2021/0440 (NLE)
            
            
               Forslag til
            
            
               RÅDETS AFGØRELSE
            
            
               om ophævelse på vegne af repræsentanterne for medlemsstaternes regeringer, forsamlet i Rådet, af Rådets afgørelse (EU) 2016/394 om afslutning af konsultationsproceduren med Republikken Burundi i henhold til artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, 
            
            
               under henvisning til den interne aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen, særlig artikel 3 og bilaget, 
            
         
         
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Konsultationsproceduren med Republikken Burundi i henhold til artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000
                  11
               , som ændret
                  12
               
                  13
                og forlænget
                  14
               , blev afsluttet ved Rådets afgørelse (EU) 2016/394
                  15
               , og der blev truffet relevante foranstaltninger som anført i bilaget til nævnte afgørelse efter forslag fra Kommissionen i forståelse med Unionens højtstående repræsentant for udenrigsanliggender og sikkerhedspolitik.
            
            
               (2)Den fredelige politiske overgang, som parlamentsvalget i maj 2020 gav mulighed for, gav overordnet set nyt håb for befolkningen og nye muligheder for Burundi og for landets forbindelser med dets partnere. 
            
            
               (3)Siden da har Unionen anerkendt den positive udvikling, som den burundiske regering har skabt med hensyn til menneskerettigheder, god regeringsførelse og retsstaten og tilsagnene i dens køreplan ("Feuille de route") med henblik på yderligere forbedringer på disse områder.
            
            
               (4)Der blev dannet en regering, der forpligtede sig til at gennemføre de reformer, der er nødvendige for landets udvikling og stabilitet, og der er gjort opmuntrende fremskridt med henblik på gennemførelsen af tilsagnene i afgørelse (EU) 2016/394.
            
            
               (5)I overensstemmelse med Kommissionens vurdering og i forståelse med Unionens højtstående repræsentant for udenrigsanliggender og sikkerhedspolitik er grundlaget for vedtagelsen af afgørelse (EU) 2016/394, jf. nævnte afgørelse, ikke længere til stede. Nævnte afgørelse bør derfor ophæves på medlemsstaternes vegne for så vidt angår spørgsmål, der henhører under medlemsstaternes kompetence.
            
            
               (6)Der er fortsat udfordringer på områderne menneskerettigheder, god regeringsførelse og retsstaten, og der er behov for yderligere fremskridt fra de burundiske myndigheders side, herunder via gennemførelsen af køreplanen, og inden for rammerne af den igangværende politiske dialog.
            
            
               (7)Burundi er fortsat skrøbeligt, og de valgte myndigheder har brug for internationale partneres støtte til at gennemføre landets reformprogram og udviklingsdagsorden.
            
            
               (8)Den Europæiske Union og medlemsstaterne bør sammen med andre internationale partnere støtte de nationale myndigheders igangværende bestræbelser på at stabilisere og konsolidere de demokratiske institutioner, fremme menneskerettigheder, god regeringsførelse og retsstaten og gennemføre de tilsagn, der er givet i køreplanen med henblik på yderligere forbedringer på disse områder — 
            
            
               VEDTAGET DENNE AFGØRELSE: 
            
            
               Artikel 1
            
            
               Afgørelse (EU) 2016/394 ophæves på medlemsstaternes vegne for så vidt angår spørgsmål, der henhører under medlemsstaternes kompetence.
            
            
               Artikel 2
            
            
               Denne afgørelse træder i kraft på dagen for vedtagelsen
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        Partnerskabsaftale mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (EFT L 317 af 15.12.2000, s. 3). AVS-EU-partnerskabsaftalen blev ændret ved aftale undertegnet den 25. juni 2005 i Luxembourg (EUT L 209 af 11.8.2005, s. 27) og ved aftale undertegnet den 22. juni 2010 i Ouagadougou (EUT L 287 af 4.11.2010, s. 3). Anvendelsen af AVS-EU-partnerskabsaftalen blev ved AVS-EU-Ambassadørudvalgets afgørelse nr. 3/2019 af 17. december 2019 om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen (EUT L 1 af 3.1.2020, s. 3), som ændret ved AVS-EU-Ambassadørudvalgets afgørelse nr. 2/2020 af 4. december 2020 (EUT L 420 af 14.12.2020, s. 32) og ACS-EU-Ambassadørudvalgets afgørelse nr. 3/2021 af 26. november 2021 (EUT L 441 af 9.12.2021, s. 3), forlænget indtil den 30. juni 2022, eller indtil den nye ACS-EU-partnerskabsaftale træder i kraft eller tages i midlertidig anvendelse, afhængigt af hvilket tidspunkt der kommer først.
               
               
                  
                     (2)
                  
                        Rådets afgørelse (EU) 2016/394 af 14. marts 2016 om afslutning af konsultationsproceduren med Republikken Burundi i henhold til artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater (EUT L 73 af 18.3.2016, s. 90).
               
               
                  
                     (3)
                  
                        Fælles erklæring fra Rådet og repræsentanterne for medlemsstaternes regeringer, forsamlet i Rådet, Europa-Parlamentet og Kommissionen "Den nye europæiske konsensus om udvikling — Vores verden, vores værdighed, vores fremtid" (EUT C 210 af 30.6.2017, s. 1).
               
               
                  
                     (4)
                  
                        Fælles meddelelse til Europa-Parlamentet og Rådet "Frem mod en omfattende strategi for samarbejdet med Afrika" (JOIN(2020) 4 final).
               
               
                  
                     (5)
                  
                        Fælles meddelelse til Europa-Parlamentet og Rådet "EU-handlingsplan om menneskerettigheder og demokrati 2020-2024" (JOIN(2020)5 final).
               
               
                  
                     (6)
                  
                        EU's strategiske ramme og EU's handlingsplan (RÅDET 11855/12).
               
               
                  
                     (7)
                  
                        Fælles meddelelse til Europa-Parlamentet og Rådet "EU's kønshandlingsplan III — en ambitiøs dagsorden for ligestilling mellem kønnene og styrkelse af kvinders indflydelse og status i EU's optræden udadtil" (JOIN(2020 17 final).
               
               
                  
                     (8)
                  
                        Intern aftale mellem repræsentanterne for medlemsstaternes regeringer, forsamlet i Rådet, om de foranstaltninger, der skal træffes, og de procedurer, der skal følges ved gennemførelse af AVS-EF-partnerskabsaftalen (EFT L 317 af 15.12.2000, s. 376).
               
               
                  
                     (9)
                  
                        Rådets afgørelse (FUSP) 2015/1763 af 1. oktober 2015 om restriktive foranstaltninger i lyset af situationen i Burundi (EUT L 257 af 2.10.2015, s. 37).
               
               
                  
                     (10)
                  
                        Menneskerettighedsrådet, menneskerettighedssituationen i Burundi, A/HRC/48/16.
               
               
                  
                     (11)
                  
                        EFT L 317 af 15.12.2000, s. 3.
               
               
                  
                     (12)
                  
                        Partnerskabsaftale mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater undertegnet i Cotonou den 23. juni 2000 (EFT L 317 af 15.12.2000, s. 3). AVS-EU-partnerskabsaftalen blev ændret ved aftale undertegnet den 25. juni 2005 i Luxembourg (EUT L 209 af 11.8.2005, s. 27) og ved aftale undertegnet den 22. juni 2010 i Ouagadougou (EUT L 287 af 4.11.2010, s. 3). Anvendelsen af AVS-EU-partnerskabsaftalen blev ved AVS-EU-Ambassadørudvalgets afgørelse nr. 3/2019 af 17. december 2019 om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen (EUT L 1 af 3.1.2020, s. 3), som ændret ved AVS-EU-Ambassadørudvalgets afgørelse nr. 2/2020 af 4. december 2020 (EUT L 420 af 14.12.2020, s. 32) og ACS-EU-Ambassadørudvalgets afgørelse nr. 3/2021 af 26. november 2021 (EUT L 441 af 9.12.2021, s. 3), forlænget indtil den 30. juni 2022, eller indtil den nye ACS-EU-partnerskabsaftale træder i kraft eller tages i midlertidig anvendelse, afhængigt af hvilket tidspunkt der kommer først.
               
               
                  
                     (13)
                  
                        Aftale om ændring for anden gang af partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater, undertegnet i Cotonou den 23. juni 2000, som ændret første gang i Luxembourg den 25. juni 2005 (EUT L 287 af 4.11.2010, s. 3).
               
               
                  
                     (14)
                  
                        AVS-EU-Ambassadørudvalgets afgørelse nr. 3/2019 af 17. december 2019 om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen [2020/2] (EUT L 1 af 3.1.2020, s. 3), som ændret ved AVS-EU-Ambassadørudvalgets afgørelse nr. 2/2020 af 4. december 2020 om ændring af afgørelse nr. 3/2019 om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen [2020/2052] (EUT L 420 af 14.12.2020, s. 32) og ACS-EU-Ambassadørudvalgets afgørelse nr. 3/2021 af 26. november 2021 om ændring af AVS-EU-Ambassadørudvalgets afgørelse nr. 3/2019 om at træffe overgangsforanstaltninger i henhold til artikel 95, stk. 4, i AVS-EU-partnerskabsaftalen [2021/2175] (EUT L 441 af 9.12.2021, s. 3).
               
               
                  
                     (15)
                  
                        Rådets afgørelse (EU) 2016/394 af 14. marts 2016 om afslutning af konsultationsproceduren med Republikken Burundi i henhold til artikel 96 i partnerskabsaftalen mellem på den ene side medlemmerne af gruppen af stater i Afrika, Vestindien og Stillehavet og på den anden side Det Europæiske Fællesskab og dets medlemsstater (EUT L 73 af 18.3.2016, s. 90).